คนหัวเห่วประท้วงกฟผ.เปิดเขื่อนปากมูล
อุบลราชธานี-29 พ.ค.48สำนักกรมประชาสัมพันธ์ จ.อุบลราชธานีรายงานคำสัมภาษณ์นายพิจิตร ศรีแสง รองผู้ว่าราชการจังหวัดอุบลราชธานีว่า ขณะนี้มีชาวบ้านหัวเห่ว หมู่ 4 และหมู่ 11 อำเภอโขงเจียม จังหวัดอุบลราชธานี ประมาณ 100 คน เดินทางมาชุมนุมบริเวณด้านซ้ายของเขื่อนปากมูล เรียกร้องไม่ให้การไฟฟ้าฝ่ายผลิตแห่งประเทศไทย เปิดประตูระบายน้ำเขื่อนปากมูล โดยให้เหตุผลว่า จะไม่สามารถทำประมงได้อีก เนื่องจากพันธุ์ปลาที่ปล่อยลงแม่น้ำก่อนหน้านี้ จะว่ายไปฝั่งประเทศเพื่อนบ้านแทน ทั้งนี้สืบเนื่องจากทางจังหวัดได้ประกาศเปิดประตูเขื่อนปากมูล ตามมติคณะรัฐมนตรีให้เปิดประตูระบายน้ำตั้งแต่พ.ค.-ก.ย.เพื่อให้ปลาจากแม่น้ำโขงว่ายขึ้นมาวางไข่ในแม่น้ำมูลเป็นเวลา 4 เดือน แต่ทางจังหวัดชะลอการเปิดประตูเขื่อนไป โดยอ้างว่า มีชาวบ้านที่ประสบปัญหาภัยแล้งได้ขอร้องให้จังหวัดประสานกับกระทรวงพลังงาน ให้ปิดประตูเขื่อนปากมูลต่อไปอีกระยะ เพื่อกักเก็บน้ำไว้แก้ไขปัญหาภัยแล้ง ขณะที่ชาวบ้านปากมูน ซึ่งได้รับผลกระทบจากโครงการก่อสร้าง เรียกร้องให้จังหวัดปฏิบัติตามมติคณะรัฐมนตรีที่ให้เปิดประตูเขื่อน ทั้งยังโต้แย้งข้ออ้างของจังหวัดที่ว่า เกิดปัญหาภัยแล้งในพื้นที่จังหวัดอุบลราชธานี ขณะที่ข้อมูลจากกระทรวงทรัพยากรฯ ระบุว่า การเปิดประตูเขื่อนจะทำให้ปลาในแม่น้ำโขง ว่ายขึ้นมาวางไข่ในแม่น้ำมูน 
อุบลราชธานี-29 พ.ค.48 สำนักกรมประชาสัมพันธ์ จ.อุบลราชธานีรายงานคำสัมภาษณ์นายพิจิตร ศรีแสง รองผู้ว่าราชการจังหวัดอุบลราชธานีว่า ขณะนี้มีชาวบ้านหัวเห่ว หมู่ 4 และหมู่ 11 อำเภอโขงเจียม